אולי זה ככה
זוכר איזה שיר אהבה; כתבנו זה לזו בתקווה?; כתבנו אז "לנצח",; חרזנו כוכבים,; עכשיו הרי זה רצח; ושנינו כואבים.; אולי זה ככה,; אולי בעצם; זה מה שעוברים כולם,; בכל העולם -; אולי זה ככה.; זוכר איך היינו רבים,; עד ששכנים היו מתערבים?; השלמנו עד הבוקר,; שיקמנו הריסות,; עכשיו שבורה השוקת; ואין מה לעשות.; זוכר איך סיפרו לי ולך; שילדים הם דבק מוצלח?; החלטנו אז - קדימה,; נהיה לאם ואב,; חלפו שנים אך פנימה; עוד אותו מצב.; זוכר איך נשארנו לבד?; הבת נישאה ובננו נדד.; פתאום היינו יחד,; כי לא נשאר דבר,; מלבד תחושה של פחד; וריח של עבר.; אמרנו שהזמן יחלוף,; נתפּוס שלווה לפני שזה סוף.; אך גם עכשיו לא די לך; ושוב גרוני ניחר,; כשיש לנו רק לילה; ואולי מחר.; אולי זה ככה...; 